VYHODNOTENIE
pripomienkového konania k materiálu „Informácia
o príprave Európskeho roka ľudí so zdravotným postihnutím
v Slovenskej republike“

Úrad vlády SR Sekcia Inštitút pre aproximáciu práva	Doplniť text rozhodnutia rady 2001/903/ES z 3. decembra 2001 o Európskom roku ľudí so zdravotným postihnutím v slovenskom preklade do prílohy materiálu, keďže je základom pre vypracovanie tejto informácie.	Akceptované.
Rozhodnutie rady č. 2001/903/ES z 3. 12. 2001 priložené v prílohe materiálu.	
Úrad vlády SR Sekcia Kontroly	Predložený materiál neobsahuje Doložku finančných, ekonomických, environmentálnych vplyvov a vplyvov na zamestnanosť. Ak materiál takéto vplyvy nemá, je potrebné túto skutočnosť uviesť v predkladacej správe.	Akceptované.  Materiál upravený v časti „Predkladacia správa“.	
Ministerstvo vnútra SR	Zásadné pripomienky:
V návrhu uznesenia k materiálu uvedenému v predmete veci sa odporúča predsedom vyšších územných celkov v bode C. 1. podporovať a rozvíjať aktivity k Európskemu roku ľudí so zdravotným postihnutím v rámci regionálnej pôsobnosti, pričom predmetný materiál im nebol podľa rozdeľovníka zaslaný na pripomienkové konanie a ani v predkladacej správe sa neuvádza, že bol s VÚC prerokovaný. Odporúčajú preto do predloženia informácie na rokovanie vlády materiál predložiť na pripomienkové konanie predsedom VÚC.

	Akceptované.
Materiál predložený predsedom VÚC dodatočne.	

	V Cieľoch Európskeho roka ľudí so zdravotným postihnutím je rátané s ich podporou na miestnej úrovni. Z tohto dôvodu odporúčajú návrh uznesenia v bode C. doplniť aj o predsedu Združenia miest a obcí Slovenska a Prezidenta Únie miest Slovenska, ktorému tiež je potrebné pred predložením informácie na rokovanie vlády, poskytnúť predmetný materiál na pripomienkové konanie.	Akceptované.
Návrh uznesenia doplnený v bode D. Materiál predložený predsedovi Združenia miest a obcí Slovenska opätovne a prezidentovi Únie miest Slovenska dodatočne.

	
Únia nevidiacich a slabozrakých Slovenska	1. Odporúčajú, aby Vláda SR poverila konkrétny orgán  koordináciou aktivít k Európskemu roku ľudí so zdravotným postihnutím. Týmto orgánom by mohla byť Rada vlády pre problematiku občanov so zdravotným postihnutím, Grémium Rady vlády pre problematiku so zdravotným postihnutím alebo pracovná skupina navrhovaná v Informácii o príprave Európskeho roku ľudí so zdravotným postihnutím prípadne iný orgán.

Odôvodnenie:
Vzhľadom na význam Európskeho roku ľudí so zdravotným postihnutím, dôležitosť akú mu prisudzujú orgány európskej únie a závažnosť problematiky, k riešeniu ktorej môže prispieť považujú za potrebné, aby hlavným iniciátorom aktivít neboli len samotní ľudia so zdravotným postihnutím prostredníctvom iniciatívy grémia Rady vlády, ale samotná Vláda ako najvyšší výkonný orgán zodpovedný, mimo iného, aj za vytváranie adekvátnych podmienok pre život ľudí so zdravotným postihnutím. Považujú za nedostatočné len zobrať na vedomie  doterajšie iniciatívne konanie Rady vlády a jej Grémia. Poverenie konkrétneho orgánu bude vyjadrením postoja Vlády k problematike občanov so zdravotným postihnutím.  

2. Odporúčajú, aby Vláda vybrala hlavné aktivity z navrhovaných aktivít a prevzala nad nimi priamy patronát. Financovanie týchto aktivít prostredníctvom dotačných politík rezortov by nemalo byť chápané ako financovanie ich poverených organizátorov, ale ako financovanie činností vykonávaných na základe poverenia Vládou alebo orgánom koordinujúcim aktivity k Európskemu roku ľudí so zdravotným postihnutím.

Odôvodnenie:
Grémium Rady Vlády navrhlo ako hlavné aktivity celonárodného významu tieto:

- Slávnostné rozšírené zasadnutie Rady vlády SR POZP vrátane usporiadania tlačovej konferencie – výzva k zapojeniu sa do aktivít v rámci ERĽZP (organizuje: sekretariát RV SR POZP) – február; 

- Konferencia „Dostupnosť informácií občanom so zdravotným postihnutím“ (organizuje Únia nevidiacich a slabozrakých Slovenska) – apríl – dostupnosť verejných elektronických informácií, Internetu, elektronických služieb ako prostriedok inklúzie;

- Konferencia „Európsky rok ľudí so ZP a Slovensko“- (organizuje sa v spolupráci: Slovenská humanitná rada, kancelária WHO na Slovensku, MPSVR SR, sekretariát RV SR POZP) – máj – legislatíva, zdravotná a sociálna starostlivosť, ...; 

- Slovensko bez bariér (organizuje Asociácia organizácií zdravotne postihnutých občanov SR) – október – tvorba bezbariérového životného prostredia ako prostriedok inklúzie;
Preto považujú za oprávnenú požiadavku, aby nebolo financovanie týchto akcií brané do úvahy pri rozhodovaní o prideľovaní dotácií na iné projekty predkladané poverenými organizátormi vyššie uvedených akcií prípadne aj ďalších, ktoré určí Vláda SR ako nosné akcie.	Akceptované.
Navrhuje sa za koordinátora Rada vlády SR pre problematiku občanov so zdravotným postihnutím.

Akceptované.
Financovanie nižšie uvedených aktivít celonárodného významu nebude mať negatívny dopad na ich organizátora pri posudzovaní financovania jeho projektov, ktoré nepatria do vyššie uvedeného okruhu.
	
Konfederácia  odborových zväzov SR	V informačnej časti predloženého materiálu sa okrem iného uvádza, že by malo ísť o aktivity na národnej aj na regionálnej úrovni, avšak v časti „Hlavné navrhované aktivity v roku 2003“ ako sa zdá, sú všetky aktivity sústredené do centra (pravdepodobne Bratislavy) a žiadna aktivita na regionálnej úrovni nie ne v návrhu zahrnutá.	Neakceptované.
Nakoľko v materiáli sú uvedené iba aktivity celonárodného charakteru, čo nevylučuje podporu aktivít na regionálnej    alebo komunitnej úrovni.	
Jednota dôchodcov na Slovensku	V časti B odporúčajú rozšíriť okruh zainteresovaných ministrov napr. ministra vnútra, ministra dopravy a spojov.	Neakceptované.
Časť B sa týka rezortov, ktoré svojou grantovou politikou podporujú občianske združenia občanov so zdravotným postihnutím.	
Ministerstvo hospodárstva SR	Bez pripomienok.		
Ministerstvo pre správu a privatizáciu národného majetku SR	Bez pripomienok.		
Ministerstvo obrany SR	Bez pripomienok.		
Ministerstvo pôdohospodárstva SR	Bez pripomienok.		
Ministerstvo spravodlivosti SR	Bez pripomienok.		
Ministerstvo financií SR	Bez pripomienok.		
Ministerstvo zahraničných vecí SR	Bez pripomienok.		
Ministerstvo školstva SR	Bez pripomienok.		
Ministerstvo životného prostredia SR	Bez pripomienok.		
Ministerstvo výstavby a regionálneho rozvoja SR	Bez pripomienok.		
Ministerstvo dopravy, pôšt a telekomunikácií	Bez pripomienok.		
Ministerstvo kultúry SR	Bez pripomienok.		
Najvyšší kontrolný úrad SR	Bez pripomienok.		
Generálna prokuratúra SR	Bez pripomienok.		
Národný úrad práce 	Bez pripomienok.		
Sociálna poisťovňa	Bez pripomienok.		
Národná banka Slovenska	Bez pripomienok.		
Úrad pre normalizáciu, metrológie a skúšobníctvo SR	Bez pripomienok.		
Úrad geodézie, kartografie a katastra SR	Bez pripomienok.		
Úrad pre štátnu službu	Bez pripomienok.		
Úrad priemyselného vlastníctva SR	Bez pripomienok.		
Štatistický úrad SR	Bez pripomienok.		
Úrad pre finančný trh	Bez pripomienok.		
Úrad pre verejné obstarávanie	Bez pripomienok.		
Úrad jadrového dozoru SR	Bez pripomienok.		
Protimonopolný úrad SR	Bez pripomienok.		
Slovenská informačná služba	Bez pripomienok.		
Združenie miest a obcí Slovenska	Bez pripomienok.		
Únia miest Slovenska	Bez pripomienok.		
Prešovský samosprávny kraj	Bez pripomienok.		
Žilinský samosprávny kraj	Bez pripomienok.		
Banskobystrický samosprávny kraj	Bez pripomienok.		
Trnavský samosprávny kraj	Bez pripomienok.		
Bratislavský samosprávny kraj	Bez pripomienok.		
Trenčiansky samosprávny kraj	Bez pripomienok.		
Nitriansky samosprávny kraj	Bez pripomienok.		
Košický samosprávny kraj	V temíne nepredložil pripomienky.